| **Jegoras Letovas** |
| --- |
|  |
| Gimimo vardas | Igoris Letovas |
| Gimė | 1964 m. rugsėjo 10 d.Omskas, TSRS |
| Mirė | 2008 m. vasario 19 d. (43 metai)Omskas, Rusija |
|  |
| Veikla | Muzikantas, poetas, dailininkas |

**Jegoras Letovas** (rus. *Егор Летов*, tikras vardas **Igoris Letovas**, rus. *Игорь Фёдорович Летов*; 1964 m. rugsėjo 10 d. – 2008 m. vasario 19 d.) – Sovietų Sąjungos roko muzikantas, dainų autorius ir atlikėjas, dailininkas, poetas. „Graždanskaja oborona", „Kommunizm" ir kitų roko grupių įkūrėjas ir lyderis. Grupėse dainavo, grojo gitara, rašė dainoms muziką ir žodžius.

Biografija
----------

Jegoras Letovas gimė Omske, Tarybų Sajungoje. Tėvas – Fiodoras Letovas (1926–2018) – karininkas, motina – Tamara Letova (1935–1988), brolis – Sergejus Letovas, saksofonistas. Vaikystėje daug skaitydavo, simpatizavo F. Dostojevskiui, V. Šalamovui, H. Mileriui, K. Abiui ir kitiems rašytojams. Mokėsi Omsko 45-oje mokykloje, baigęs mokyklą persikelė į Kraskavą ir ir įstojo į Maskvos statybininkų profesinę mokyklą, tačiau jau po metų buvo iš ten išmestas. 1984 metais grįžo į Omską, kur gyveno iki pat mirties. Kurį laiką dirbdavo sargu ir tinkuotoju, taip pat užsidirbdavo pinigų piešdamas Lenino portretus.

Muzikanto karjerą pradėjo 1982 metais, tada jis sukūrė savo pirmąją roko grupę „Posev". Pirmąkart koncertavo 1983 metais – grojo bosine gitara ir dainavo. Grupę „Graždanskaja Oborona" įkūrė 1984 metais kartu su savo draugu Konstantinu Riabinovu. Vieno iš grupės narių motina, sužinojusi, kad jos vaikas grojo šioje grupėje, pateikė skundą KGB; po šio įvykio grupė buvo nuolat persekiojama ir draudžiama, vykdavo pogrindiniai jos koncertai. 1985 m. rudenį J. Letovas buvo išsiųstas į psichiatrinę ligoninę priverstiniam gydymui ir išleistas tik po metų; ten grasino nusižudyti.

1987 metais susipažino su Janka Diagileva, gan greit ji tapo jo mergina. 1991–1997 m. santykiavo su Ana Volkova, o 1997 metais jis susituokė su Natalija Čumakova. 1993 metais kartu su Eduardu Limonovu įkūrė Nacionalinę bolševikų partiją. Mirė 2008 m. vasario 19 d. nuo širdies nepankamumo, nors kai kurie teigia, kad jis mirė dėl apsinuodijimo alkoholiu.

Diskografija
------------

* 1988 – *Русское поле эксперимента*
* 1989 – *Вершки и корешки*
* 1989 – *Всё как у людей*

Šaltiniai
---------

1. ↑  На 93-м году жизни скончался отец Егора Летова | Gorod55
2. ↑  „Летов Федор Дмитриевич". *Красный путь*.
3. ↑  „Егор Летов. Ответы на вопросы посетителей официального сайта Гражданской Обороны, 26.06.2005 / Off-line интервью с Егором Летовым и группой «Гражданская Оборона» | Гра …". Suarchyvuotas originalas 2013-04-22. Nuoroda tikrinta 2013-04-08. `{{cite web}}`: Nežinomas parametras `|deadlink=` ignoruotas (`|url-status=` suggested) (pagalba)
4. ↑  „гроб-хроники | статьи: fuzz №4 (139) - 10 фактов из жизни Егора Летова, которых вы, возможно, не знали". Nuoroda tikrinta 2013-04-03.`{{cite web}}`: CS1 priežiūra: url-status (link)
5. ↑  „Летов грозил главврачу психбольницы самоубийством, и его перестали пичкать лекарствами - Свободное время". *omskzdes.ru* (rusų). Nuoroda tikrinta 2022-10-23.
6. ↑  Егор Летов умер сегодня во сне дома в Омске
7. ↑  „Mirė „Graždanskaja Oborona" lyderis". Alfa.lt. Nuoroda tikrinta 2022-04-09.